หุ้นเช้าปิดบวก 5.45 จุด
หุ้นไทยภาคเช้าปิดที่ 1,075.50 จุด เพิ่มขึ้น 5.45 จุด หรือ 0.51% มูลค่าการซื้อขาย 17,886.07 ล้านบาท
1 ก.ย. 2554

หุ้นไทยภาคเช้าปิดที่ 1,075.50 จุด เพิ่มขึ้น 5.45 จุด หรือ 0.51% มูลค่าการซื้อขาย 17,886.07 ล้านบาท
ภาวะการลงทุนในตลาดหลักทรัพย์ช่วงเช้าวันนี้ ( 1 ก.ย. ) ปรับตัวขึ้นต่อเนื่องจากวันก่อน โดยมีแรงซื้อในหุ้นธนาคารพาณิชย์ขนาดใหญ่และกลุ่มพลังงาน ที่มีปัจจัยบวกกระตุ้นจากมูดี้ส์ ฯ ขยับเกรดธนาคารกรุงเทพ ( BBL ) และราคาน้ำมันโลกที่ปรับตัวขึ้นมา ซึ่งแรงซื้อหุ้นทั้ง 2 กลุ่ม ส่งดัชนีช่วงเช้าขึ้นไปสูงสุด 1,080 จุด ก่อนจะมีแรงขายทำกำไร กดดัชนีอ่อนตัวลงมาปิดที่ 1,075.50 จุด เพิ่มขึ้น 5.45 จุด หรือ 0.51% มูลค่าซื้อขาย 17,886.07 ล้านบาท 
นายชัย จิระเสวีนุประพันธ์ ผู้จัดการฝ่ายกลยุทธ์การลงทุน บล.โนมูระพัฒนสิน กล่าวว่า ตลาดหุ้นช่วงเช้า ปรับตัวขึ้นได้แต่ไม่หวือหวา  จากแรงซื้อหุ้นแบงก์และพลังงาน ทำให้ดัชนีประคองตัวเป็นบวกได้ ซึ่งการปรับตัวของหุ้นไทย อยู่ในทิศทางเดียวกับตลาดหุ้นเอเซีย สำหรับทิศทางตลาดช่วงบ่าย คาดว่า ดัชนีช่วงบ่ายมีแนวต้านอยู่ที่  1,080 จุด และแนวรับ 1,060-1ฅ056 จุด โดยผลตอบแทนตลาดวันนี้ จะไม่สูงเช่นวันก่อน 
หลักทรัพย์ที่มีมูลค่าซื้อขายสูงสุด 5 อันดับแรก ประกอบด้วย 1. BBL ปิดที่  160.50 บาท เพิ่มขึ้น 0.50 บาท หรือ 0.31% มูลค่าการซื้อขาย 1,396.55 ล้านบาท2. KBANK ปิดที่ 130 บาท เพิ่มขึ้น 2.50 บาท หรือ 1.96% มูลค่าการซื้อขาย 1,185.12 ล้านบาท3. PTT ปิดที่  332 บาท เพิ่มขึ้น 3 บาท หรือ 0.91% มูลค่าการซื้อขาย 1,046.90 ล้านบาท4. SCB  ปิดที่ 119.50 บาท เพิ่มขึ้น 0.50 บาท หรือ 0.40% มูลค่าการซื้อขาย  903.16 ล้านบาท5. JAS ปิดที่ 2.34 บาท ลดลง 0.02 บาท หรือ 0.85% มูลค่าการซื้อขาย 805.77 ล้านบาท